Diskokule

mini|En speilkule kan ses over jazzbandet Louisiana Five i dette fotoet fra 1919.
miniatyr|Discokule på en nattklubb i Tübingen i Tyskland
Diskokule (også kalt diskoball, speilkule og glitterball) er et sfærisk objekt som reflekterer lys i mange retninger. Overflaten består av hundrevis eller tusenvis av fasetter med speiloverflate og tilnærmet lik form og størrelse. Fasettene kan også ha forskjellige farger. Kulen er som regel montert godt over hodene på de tilstedeværende, og henger fra en innretning som gir den en jevn rotasjon rundt den vertikale aksen. Den belyses av spotlights, slik at publikum ser stråler av lys som blinker over dem og flekker av lys som spinner rundt i rommet.

Det finnes også minyatyrutgaver av kulene, som kan brukes i diverse dekorative formål, som speilpynt i biler eller som juletrepynt.

 Historie 
Det som nå kalles «diskokuler» ble først brukt i noe omfang på nattklubber på 1920-tallet. De ble patentert i 1917. Et tidlig eksempel kan ses i nattklubbsekvensen i filmen Berlin: Storbyens symfoni, en tysk stumfilm fra 1927. Fra 1960-tallet til 1980-tallet ble diskokuler standardutstyr på diskoteker.

Omega Mirror Products, et selskap i Louisville, Kentucky hevder å ha produsert 90% av alle diskokulene som ble brukt i USA under diskoperioden, og er fortsatt en aktiv produsent, dog med langt lavere volum nå.

 I populærkultur 
Det engelske rockebandet Pink Floyd brukte en glitterball på A Momentary Lapse of Reason-turneen i 1987 og også på The Division Bell-turneen i 1994. Ballen som ble bukt i 1987 var noe større enn vanlig, men ikke på langt nær så stor som den de brukte i 1994. Denne spesielle glitterballen er en av de største i verden med en diameter på 4,90 meter.

Den amerikanske artisten Madonna har brukt glitterkuler på flere av sine turneer. Under The Girlie Show i 1993 ble hun senket ned mens hun satt på en får hun framførte «Express Yourself» og på Confessions-turneen i 2006 brukte hun en to tonns glitterball som var utsmykket med Swarovski-krystaller til en verdi av to millioner dollar, og et hydraulisk system som åpnet den som blomsterblader for hennes entre.

Selv om det blir hevdet at verdens største diskokule finnes på promenaden i Blackpool, England, så er den mindre enn den som har rekorden ifølge Guinness World Records. Den kulen ble laget til musikkfestivalen Bestival i England i 2014 og er 10,33 meter i diameter.

 Referanser 

Kategori:Disco
Kategori:Belysning
Kategori:Dagligliv